CELEX: 52004SC1236
Language: mt
Date: 2004-10-14
Title: Abbozz Deċiżjoni tal-Kumitat Konġunt taż-Żee li temenda Protokoll 31 għall-Ftehim, dwar kooperazzjoni f’oqsma speċifiċi l-barra mill-erba’ libertajiet - Abbozz tal-pożizzjoni komuni tal-Komunità -

Avis juridique important

|

52004SC1236

Abbozz Deċiżjoni tal-Kumitat Konġunt taż-Żee li temenda Protokoll 31 għall-Ftehim, dwar kooperazzjoni f’oqsma speċifiċi l-barra mill-erba’ libertajiet - Abbozz tal-pożizzjoni komuni tal-Komunità -  /* SEK/2004/1236 finali */  

Abbozz DEĊIŻJONI TAL-KUMITAT KONĠUNT TAŻ-ŻEE li temenda Protokoll 31 għall-Ftehim, dwar kooperazzjoni f'oqsma speċifiċi l-barra mill-erba' libertajiet - Abbozz tal-pożizzjoni komuni tal-Komunità -(preżentat mill-Kummissjoni)MEMORANDUM TA' SPJEGAZZJONI1. Il-Protokoll 31 tal-Ftehim ŻEE fih dispożizzjonijiet speċifiċi dwar il-kooperazzjoni bejn il-Komunità u l-Istati taż-ŻEE u l-EFTA il-barra mill-erba' libertajiet.2. L-abbozz tad-Deċiżjoni tal-Kumitat Konġunt taż-ŻEE hawn anness jimmira biex jimmodifika Protokoll 31 sabiex jestendi l-kooperazzjoni biex jinkludi t-twaqqif ta' programm ta' azzjoni tal-Komunità biex jippromwovi korpi attivi fuq livell Ewropew u jappoġġja attivitajiet speċifiċi fil-qasam ta' l-edukazzjoni u taħriġ. Huwa għalhekk jipprovdi l-bażi legali għall-Istati taż-ŻEE u ta' l-EFTA biex jipparteċipaw u jikkontribwixxu finanzjarjament għal dan il-programm mill-1 ta' Jannar 2005. Jikkonċerna dan li ġej:32004 D 0791: Deċiżjoni Nru 791/2004/KE tal-Parlament Ewropew u tal-Kunsill li tistabbilixxi programm ta' azzjoni tal-Komunità f'dan il-qasam3. Artikolu 1.3(b) tar-Regolament tal-Kunsill (KE) Nru 2894/94 li jikkonċerna l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi l-pożizzjoni tal-Komunità għal tali Deċiżjonijiet fuq proposta mill-Kummissjoni.4. L-abbozz tad-deċiżjoni tal-Kumitat Konġunt taż-ŻEE huwa sottomess għall-approvazzjoni tal-Kunsill, wara dan il-Kummissjoni ser tressaq il-pożizzjoni tal-Komunità fil-Kumitat Konġunt taż-ŻEE fl-eqreb okkażjoni possibbli.Abbozz DEĊIŻJONI TAL-KUMITAT KONĠUNT TAŻ-ŻEE li temenda Protokoll 31 għall-Ftehim, dwar kooperazzjoni f'oqsma speċifiċi l-barra mill-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ 'il-Ftehim', u b'mod partikolari l-Artikoli 86 u 98 tiegħu,Billi:(1) Protokoll 31 tal-Ftehim kien emendat bid-Deċiżjoni tal-Kumitat Konġunt taż-ŻEE Nru.../... ta' ... [1].[1]  ĠU L [...], [...], p. [...].(2) Huwa xieraq li tiġi estiża l-kooperazzjoni tal-Partijiet Kontraenti għall-Ftehim biex tiġi nkluża Deċiżjoni Nru 791/2004/KE tal-Parlament Ewropew u tal-Kunsill li twaqqaf programm ta' azzjoni tal-Komunità biex jippromwovi korpi attivi fil-livell Ewropew u jappoġġja attivitajiet speċifiċi fil-qasam ta' l-edukazzjoni u t-taħriġ [2].[2]  ĠU L 138, tat-30.4.2004, p. 31.(3) Protokoll 31 għall-Ftehim għandu għalhekk jiġi emendat sabiex jippermetti għal din il-kooperazzjoni estiża sseħħ b'effett mill-1 ta' Jannar 2005,IDDEĊIEDA KIF ĠEJ:Artikolu 1Artikolu 4 tal-Protokoll 31 għall-Ftehim għandu jiġi emendat kif ġej:1. Fil-frażi preliminari tal-paragrafu 2h il-kelma 'programm' għandha tiġi sostitwita b' 'programmi'.2. L-inċiż li ġej għandu jiġi miżjud fil-paragrafu 2h:'- 32004 D 0791: Deċiżjoni Nru 791/2004/KE tal-Parlament Ewropew u tal-Kunsill li tistabbilixxi programm ta' azzjoni tal-Komunità biex jippromwovi korpi attivi fil-livell Ewropew u jappoġġja attivitajiet speċifiċi fil-qasam ta' l-edukazzjoni u taħriġ (ĠU L 138, tat-30.4.2004, p. 31).Id-dispożizzjonijiet tad-Deċiżjoni għandhom, għall-għanijiet tal-Ftehim preżenti, jinqraw bl-adattament li ġej:L-Istati EFTA għandhom jieħdu sehem fl-Azzjoni 2, 3A, 3B u 3C tal-programm.'Artikolu 2Din id-Deċiżjoni għandha tidħol fis-seħħ l-għada ta' l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim [3].[3]  [Rekwiżiti kostituzzjonali ndikati.] [L-ebda rekwiżiti kostituzzjonali ndikati.]Din ser tapplika mill-1 ta' Jannar 2005.Artikolu 3Din id-Deċiżjoni għandha tiġi ppublikata fit-Taqsima ŻEE u fis-Suppliment ŻEE tal-Ġurnal Uffiċjali ta' l-Unjoni Ewropea.Magħmula fi Brussel,Għall-Kumitat Konġunt taż-ŻEEIl-PresidentIs-Segretarjital-Kumitat Konġunt taż-ŻEE